|Robin music|
قيصر ألمنتــدى
تاريخے التسجيلے•|~ : 09/05/2011
مُشارڪاتے •|~ : 2697
تاريخے الميےلاد•|~ : 26/06/1993
العمےر•|~ : 23
العملے •|~ : سايــــق مخده
|موضوع: قصة سندريلا بصيغة لايفهمها الا عراقي-غيرشكل الثلاثاء مايو 10, 2011 3:11 pm|| |
كان ياما كان في عتيك الزمان
جان اكو بنية
اسمها سندريلا خوش ابنية اصيلة و علمودها غنى حسام الرسام الاغنية مال العكربة
,,,المهم جان عدها مرت اب كلش ة
و ابوها خطية يبيع قوايش مبردات حجم 1100 ومرات يبيع
شخاط فلّ بس هو خوش زلمه من اهل الاول ... و جانو الكل سايكين على سندريلا خطية
روحي سوي الجوزة مال المولد فصلت ,,,
روحي اوكفي سرة على الغاز,,,
روحي لابو المحل ابراس الفرع اشتري شحاطات لخواتج
(اللي همة جانو 3 خوات بس ات للهامة
),,,
روحي شلعي الشتايكر مال السطح و رجعية مرة لخ,,
روحي جيبي لفات فلافل مشي,,
روحي بدلي الدهن مال المولدة
...
و هاي خطية جانت كلش
حبااابة و تروح ولا تفتح حلكها بس من جواها جان التقسيم مشتغل
المهم,,,,,الى أن يوم من الايام
جانت دا تصعد ماي بجليكان ابو الـ 20 لان الماي ضعيف و الماطور ما يصعد
وماكو كهرباء لكت بالطرمة فانوس بس شنوو مزنجر و عتيك
جتي عليه فركتة و كرررب كام يطلع دخان سندريلا
انرعصت و رجعت خطوتين للخلف بسبب
المفاجأة
شنو الدخان هذا ؟ الدخان شوية شوية اتحول الى جني
لابس دريس ريال مدريد و بوتين اديداز وسوار ذهب و حاط معطر
freedom for men
و كللها:-
-شبيك لبيك عبدك بين ايديك انا الجني عادل من حي الجامعه شتريدين اسويلج بس عالسريع لأن ماما دكتلي مسكول لازم ارجع
كالتله
-عمو جني اريد كهرباء وطنيه 24 ساعة ممكن؟
-ولج بابا هوة اني ساحب واير 5 امبير من المولد للفانوس
شلون اجيبلج وطنيه 24 ساعة؟ شنو جني لو وزير الكهرباء؟
-زين عمو اريد قنينة مال غاز متروسة لأن معوزين كلش .....
-ولج عمو شنو هذا الحجي؟ ولج انتي شكد فكرية.. اكو
واحد يطلب من جني قنينة غاز؟ شايفتني رابط الفانوس على حصان؟
-عمو لعد شتكدر تسويلي؟
-باعي عمو انتي
بعدج اصغيرة و محرومة و الامير راح يسوي حفلة و ادري عائلتج
راح تروح شنو رايج لو اخليج تروحين و تتونسين؟ احتمال تطلعين
ابصاية و***ايه اية لأن الشرقية هم دا تصور هناك حفلة طاكة
- زين شلون اروح عمو؟نفرات لو كيا؟
-بابة معليج هسة غمضي عينج...... سندريلا غمضت عينها (ومن الغريب يا جماعة
انه اول ما غمضت عينها ما كامت اتشوف و هذا الشي محد لكالة
تفسير الى هسة ) و كررررب شافت سندريلا نفسها لابسة تنورة
كصيرة و بدي و حذاء آخر موديل يعني طلعت حااتة مو طبيعيه
و كللها الحفلة تخلص بال 8 و نص
علمود منع التجوال و كل هاي الهدوم راح توكع و الحذاء و الميك اب و
كلشي راح يختفي اذا عبرت ال 8 و نص و احتمال تنعلسين بالطريق
-حاضر عمو
وصلت سندريلا لبيت الامير جان مسوي حفلة
لان طلع 77 بالسادس راح يروح كلية اهلية احتمال او طب بيطري بعد ما اعرف
و الحفلة جان بيها نجود و سمراء و ساجدة عبيد(كلة هجع و عالكة) و
و الامير شاد الرباط على راسه و مقندل و
و ردح لليافوخ و فجأة الامير صاد سندريلا و عجبته و كابلها
جتف بجتف ساعتين و ساندريلا نست روحها و نست السراوات و
البهذلة و نزلت ردح الى ان صارت 8 و نص .........واللهّّّّ انلاصت
اتذكرت وصية الجني و كالت لازم اشطح و ركضت على
سريع جنها برازيلي هس توها مجفتة و الامير وراها
:
-وج تعاااي شبيج تخبلتي؟مو دا احاجيج
؟؟؟ وين امولية ؟؟؟ فضيلة(هلكد ما سكران نسى اسمها)
المهم ركضت سندريلا و متحس الا وكع الحذاء بلا ما تدري
جان الامير يشيل الحذاء و لزمة و ظل صافن عالعالم اللي
انتبهوا على اللقطة و كامو ايباوعون عليه.. الامير بقى شايل الحذاء و
مصدوم و صورة سندريلا
الة ببالة,,, الحفلة توقفت طبعا و العالم سكتت من المفاجأة
جان يباوع الامير عالعالم ....صنطة.......
و كال للناس :
الشركة العامة للصناعات الجلدية - فخر الصناعة الوطنية العراقية
خبرة وتميز في مجال المصنوعات الجلدية من الاحذية والحقائب بارقى المواد
Robin Of Love
|الوسيم البغدادي|
المدير والمؤسس العام لمنتدى MCP موسيقى
تاريخے التسجيلے•|~ : 19/12/2010
مُشارڪاتے •|~ : 11835
تاريخے الميےلاد•|~ : 19/07/1990
العمےر•|~ : 26
|Robin music|
قيصر ألمنتــدى
تاريخے التسجيلے•|~ : 09/05/2011
مُشارڪاتے •|~ : 2697
تاريخے الميےلاد•|~ : 26/06/1993
العمےر•|~ : 23
العملے •|~ : سايــــق مخده
|موضوع: رد: قصة سندريلا بصيغة لايفهمها الا عراقي-غيرشكل الخميس مايو 12, 2011 11:27 am|| |